《奉送少司空李棠翁老师之金陵 其四》
明代·余继登

昔校陪京士，曾看吴苑花。今参玄武部，还泛大江槎。

世路疲行役，风尘老岁华。栖筠原重望，日下看宣麻。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。